open-index/open-wikipedia-markdown huggingface dataset:
ஐ. எம். டி. பி இணையத்தளம்

**ஐ. எம். டி. பி** (*IMDb*) இவ்விணையத்தளம் ஆனது உலக திரைப்படங்களினைப் பற்றிய அனைத்துத் தகவல்களையும் வழங்கும் தளமாக விளங்குகின்றது. மேலும் இவ்விணையத்தளத்தினை இலவசமாகப் பயனர் பகுதியை ஏற்படுத்திக் கொள்ள வாய்ப்புகளும் உண்டு. உலகளவில் திரைப்படங்களிற்காகப் பார்க்கப்படும் தளங்களில் இத்தளம் முதலிடத்தில் இருப்பது குறிப்பிடத்தக்கது. மிகப் பெரிய பட விநியோக நிறுவனங்களான பாராமவுண்ட், யுனிவெர்சல், பாக்ஸ் பிக்சர்ஸ், வார்னர் ப்ரதர்ஸ், கொலம்பியா பிக்சர்ஸ் போன்றவை தங்களது படங்களைப் பற்றி அவர்களே தகவல்களை இந்த தரவுத் தளத்தில் உள்ளீடு செய்வார்கள்.

சிறிய படங்கள் பற்றிய தகவல்களை, பார்வையாளர்களும் ரசிகர்களும் உள்ளீடு செய்யலாம். ஆனால் நீங்கள் அந்தப் படத்தின் புகைப்படங்கள், டிரைலர்களை தரவேற்ற விரும்பினால் கட்டணம் செலுத்த வேண்டும். மேலும் படத்தைப் பற்றிய ஆதாரபூர்வமான தகவல்களையும் தர வேண்டும்.

## சிறப்பான விஷயங்கள்
புதிதாகப் பயனர் கணக்கை ஏற்படுத்திய பின்னர்:
* நமக்குப் பிடித்தமான திரைப்படங்களின் புள்ளிகளை நாமே விரும்பியபடி வழங்கலாம்.இவ்வாறு நாம் வழங்கும் புள்ளிகள் கணக்கெடுக்கப்பட்டு அத்திரைப்படத்தினை உலகத்தின் பல பாகங்களிலும் உள்ள மக்களால் வரவேற்கப்படுமாறு செய்யலாம்.மேலும் அவ்வாறு செய்வதன் மூலம் நமக்கு சிறந்த திரைப்படமாகத் தோன்றும் திரைப்படங்கள் உலக மக்களாலும் ரசிக்கப்படலாம்.
* நாம் இதுவரை காலங்களும் பார்த்து ரசித்த திரைப்படங்களினை ஒரு பட்டியலாகச் சேகரித்து பின்னர் நமது விருப்பத்திற்கேற்றாற் போல புள்ளிகளை வழங்கலாம்.
* மேலும் நாம் பார்த்த படங்களின் விமர்சனங்களையும் எழுதலாம்.

## பிற விபரங்கள்
சர்வதேச சந்தைப்படுத்துதலை இந்தத் தளம், மறைமுகமாக உறுதிப்படுத்துகிறது. படம் வெளியான சில ஆண்டுகள் கழித்தும் படங்களின் இறுவட்டு விற்பனையை, தனது தாய் தளமான அமேஸான் மூலம் ஊக்குவிக்கிறது அல்லது இறுவட்டு வாடகைக் கடைகளைப் பற்றிய தகவல்களும் உள்ளடங்கியுள்ளன.

## மேற்கோள்கள்

## வெளியிணைப்புகள்
ஐ.எம்.டி.பி

பகுப்பு:திரைப்பட வலைதளங்கள்
பகுப்பு:திரைப்படத் தரவுதளங்கள்
பகுப்பு:அமேசான்
கேம்ஸ்பொட் இணையத்தளம்

**கேம்ஸ்பொட்** இணையத்தளம் (Gamespot) நிகழ்பட ஆட்டங்களைப்பற்றிய பல உள்ளடக்கங்களையும் பலதரப்பட்ட தகவல்களையும் கொண்ட பயனுள்ள இணையத்தளமாகும்.மேலும் புதிய பயனர்கள் தங்களுக்கு பிடித்தமான நிகழ்பட ஆட்டங்களைப்பற்றிய புள்ளிகளை வழங்கி அவ்விளையாட்டினை பிரபலமாக்கச் செய்யலாம்.

## சிறப்பான விடயங்கள்
*புதிதாக வரும் மற்றும் வரப்போகும் நிகழ்பட ஆட்டங்களின் விபரங்களை ஒளி,மற்றும் படத் தொகுப்புகள் மூலம் பார்க்கலாம்.
*குறிப்பிட்ட நிகழ்பட ஆட்டத்தை நாம் வாங்குவதற்கு முன்னரே இவ்விணையத் தள நிர்வாகிகள் அவ்விளையாட்டிற்கு வழங்கியிருக்கும் புள்ளி விபரங்களைப் பார்த்து அவ்விளையாட்டின் குறை நிறைகளைத் தெரிந்து கொள்ளலாம்.

## வெளியிணைப்புகள்
* http://www.gamespot.com/''கேம்ஸ்பொட்''

பகுப்பு:வலைத்தளங்கள்
பகுப்பு:நிகழ்பட ஆட்டம்
மங்கை

**மேஜர் மங்கை** (16 டிசம்பர், 1965 - 19 செப்டம்பர், 1994; வடமராட்சி, கிழக்கு யாழ்ப்பாணம்) எனும் இயக்கப்பெயர் கொண்ட **கணபதிப்பிள்ளை புவனேஷ்வரி** தமிழீழ விடுதலைப் புலிகளில் ஒரு முக்கிய உறுப்பினராக இருந்தவர்.

19-09-1994 அன்று மன்னார் கற்பிட்டிக் கடலில் சிறீலங்கா கடற்படையினரின் 'சாகரவர்த்தனா' போர்க்கப்பல் மீதான கரும்புலித் தாக்குதலில் கொல்லப்பட்டார்.

## மேற்கோள்கள்

## வெளியிணைப்புகள்
*மரண அறிவித்தல் – வீரவணக்கம்: மேஜர் மங்கை, நெருடல் இணையம், 11. 09. 2010

பகுப்பு:விடுதலைப் புலிகளின் பெண் போராளிகள்
பகுப்பு:1994 இறப்புகள்
பகுப்பு:1965 பிறப்புகள்
தமிழக வரலாற்றுக் காலக்கோடு

thumb|right|360px|15 லட்சம் ஆண்டுகளுக்கு முன்னர் தமிழ் நாட்டில் பயன்படுத்தப்பட்ட கல்லாயுதங்கள்

[thumb|right|360px|[ஆதிச்சநல்லூர் தொல்லியல் களம்|ஆதிச்சநல்லூர் அகழாய்வில் பொ.மு. 20 ஆம் நூற்றாண்டு மதிக்கத்தக்க இரும்பு கலன்கள்]]

## வரலாற்றுக்கு முற்பட்ட தமிழகம்
;குறிப்பு *கீழ் குறிக்கப்பட்ட [[தழும்பழி]] என்பது கீழைப்பழங்கற்கால ஆயுதங்களில் [[தழும்புரி]] ஆயுதங்களுக்கு மிகவும் பிந்தியவை. அதனால் தமிழகத்தில் கீழைப்பழங்கற்கால தொடக்கம்20 லட்சம் ஆண்டுகளுக்கு முன்னும் செல்லலாம். ஆனால் அதில் மேலதிக ஆய்வுகள் செய்யப்பட வேண்டியுள்ளது.*
*சுமார் கிமு. **15,10,000** - **50,000** - தமிழ்நாட்டின் அத்திரம்பாக்கத்தில் தழும்பழி கீழைப் பழைய கற்காலம்.
*சுமார் கி.மு. **50,000 - 20,000** - தமிழ்நாட்டின் சுற்றுப்புற மாநிலங்களில் மத்தியப் பழைய கற்காலம்.
*சுமார் கி.மு. **20,000 - 10,000** - தமிழகத்தில் மேலைப் பழங்கற்காலம். தமிழ்நாட்டின் செங்கல்பட்டில் மேலைப் பழைய கற்காலம்.
*சுமார் கி.மு. **10,000 - 2,000** - தமிழ்நாட்டின் திருநெல்வேலியில் இடைக்கற்காலம்.

## கி.மு. 2000
* சிந்துவெளிப் பண்பாடு

## கி.மு. 500 - கி.மு. 300
* இடைச் சங்க காலம்

## கி.மு. 300 - கி.பி. 300 ?
* சங்க காலம்

## கி.பி. 300 - கி.பி. 550
* களப்பிரர்,  :en:Kalabhras

## கி.பி. 300 - கி.பி. 900?
* பல்வர் :en:Pallava

## கி.பி. 848 - கி.பி. 1279
* சோழர்

## கி.பி. 1216 - கி.பி. 1345
* பாண்டியர்??  :en:Pandyan Kingdom

## கி.பி. 1300 - கி.பி. 300
* நாயக்கர் ஆட்சி :en:Vijayanagara Empire

## கி.பி. 1650 - கி.பி. 1850
* :en:British East India Company

## கி.பி. 1850 - கி.பி. 1947
* Direct British Rule

## கி.பி. 1947 - கி.பி. 2006
* Indian Federation 
* தமிழகம்

## இவற்றையும் பார்க்க
* :en:History of Tamil Nadu

## மேற்கோள்கள்

## வெளி இணைப்புகள்
* http://www.varalaaru.com/

பகுப்பு:தமிழ்நாட்டு வரலாறு
பகுப்பு:காலக்கோடுகள்
பகுப்பு:தமிழ்நாடு
ராமப்பிரியா

**ராமப்பிரியா** கருநாடக இசை முறையில் 52வது மேளகர்த்தா அல்லது ஜனக இராகமாகும். இந்த மேளத்தில் பிறக்கும் **ரமாமனோகரி** அசம்பூர்ண மேளபத்ததியில் 52வது மேளமாக விளங்குகிறது.

## இலக்கணம்
thumb|right|250px|ராமப்பிரியா சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|பிரம்ம]]* என்றழைக்கப் படும் 9வது வட்டத்தில் (சக்கரத்தில்) 4 வது இராகம்.
* இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம், சதுஸ்ருதி தைவதம் (த2), கைசிகி நிஷாதம் (நி2) ஆகிய சுரங்கள் வருகின்றன.

## சிறப்பு அம்சங்கள்
* பிரத்தியாகத கமகம் இந்த இராகத்திற்கு அழகைக் கொடுக்கிறது.
* கருணைச் சுவையை வெளிப் படுத்தும் இராகம். எப்பொழுதும் பாடலாம்.
* 16வது மேளமாகிய சக்ரவாகம் இந்த இராகத்தின் நேர் பிரதி மத்திம மேளம் ஆகும்.
* இதன் முறையே கிரக பேதத்தின் வழியாக ஒரு மேளகர்த்தா இராகத்தையும் கொடுக்காது (மூர்ச்சனாகாரக மேளம் அல்ல).

## உருப்படிகள்

## ஜன்ய இராகங்கள்
ராமப்பிரியாவின் ஜன்ய இராகங்கள் இவை.

* ரீதிச்சந்திரிக்கா
* சுதிப்பிரியா
* சிறீகரி
* சிந்தாமணி
* ரக்திமார்க்கிணி
* கன்கணாலங்கரி
* தபஸ்வினி
* சீமந்தனிப்பிரியா
* பாடலாம்பரி
* விசுபதி

## உசாத்துணை
* Morning raga, ''The Hindu'' (ஜனவரி 31, 2014)

பகுப்பு:மேளகர்த்தா இராகங்கள்
தனிமங்களின் எண் பட்டியல்

**தனிமங்களின் எண் பட்டியல்** என்பது தனிமங்களின் அணு எண் அடிப்படையில் வரிசைப் படுத்தப்பட்ட ஒரு வேதியியல் பொருட் பட்டியல். தனிமத்தைன் வகைக்கு ஏற்றார்போல நிறவேறுபாடு காட்டப்பட்டுள்ளது. இப்பட்டியலில் தனிமத்தின் அணு எண், தனிமத்தின் குறியெழுத்து, தனிமம் சேர்ந்த நெடுங்குழு, கிடைவரிசை, அணுப் பொருண்மை, நிலையான் மாறுரு, அடர்த்தி, உருகுநிலை, கொதிநிலை, கண்டுபிடித்தோர் பெயர் அகியவை கொடுக்கப்பட்டுள்ளன.

## Acronyms
* GSI, Gesellschaft für Schwerionenforschung (Society for Heavy Ion Research), Wixhausen, Darmstadt, Germany
* JINR, Joint Institute for Nuclear Research (Объединённый институт ядерных исследований), Dubna, Moscow Oblast, Russia
* LLNL, நாட்டு லாரன்ஸ் லிவர்மோர் ஆய்வகம்(Lawrence Livermore National Laboratory, லிவர்மோர், கலிபோர்னியா, அ.கூ.நா
* LBNL, நாட்டு லாரன்ஸ் லிவர்மோர் ஆய்வகம்(Lawrence Livermore National Laboratory, பெர்க்கிலி, கலிபோர்னியா, அ.கூ.நா,

## Notes
* The element does not have any stable nuclides, and a value in brackets, e.g. [209], indicates the mass number of the longest-lived isotope of the element or characteristic isotopic composition.
* The isotopic composition of this element varies in some geological specimens, and the variation may exceed the uncertainty stated in the table.
* The isotopic composition of the element can vary in commercial materials, which can cause the atomic weight to deviate significantly from the given value.
* The isotopic composition varies in terrestrial material such that a more precise atomic weight can not be given.
* The atomic weight of commercial Lithium can vary between 6.939 and 6.996—analysis of the specific material is necessary to find a more accurate value.

## உசாத்துணை
*Atomic Weights of the Elements 2001, Pure Appl. Chem. 75(8), 1107–1122, 2003. Retrieved ஜூன் 30, 2005.  Atomic weights of elements with atomic numbers from 1-109 taken from this source.
*IUPAC Standard Atomic Weights Revised  (2005).
*WebElements Periodic Table.  Retrieved ஜூன் 30, 2005.  Atomic weights of elements with atomic numbers 110-116 taken from this source.

பகுப்பு:தனிமங்கள் தொடர்பான பட்டியல்கள்

zh-min-nan:Goân-sò· ê pió
zh-yue:元素序數列表
செய்வினை (சடங்கு)

**செய்வினை**  என்பது பழங்காலந்தொட்டு இலங்கை,கேரளா மற்றும் உலகின் பல பாகங்களிலும் ஒரு மனித சக்தியினை இன்னொருவரின் பூசை முறையினால் கட்டுப்படுத்தப்படும் செயலாக அழைக்கப்படுகின்றது. இதன் தோற்றம் மற்றும் இதனைச் சார்ந்த நிகழ்வுகள் பலராலும் இன்றளவும் உண்மையென ஏற்றுக்கொள்ள முடியாத நிலையாகவே உள்ளது. இச்செய்வினை செய்யும் முறையினைப் பலர் உணமையெனவும் சிலர் செய்வினையை ஒரு மூட நம்பிக்கை எனவும் கூறுவர். இருப்பினும் செய்வினை எனப்படுவது மனிதர் ஒருவரின் சாதகக் குறிப்பின்படி அவருக்குப் பகையாக உள்ள கோள்களிற்குப் பலமுறைகள் பூசை செய்வதால் ஏற்படும் பின் விளைவுகளே ஆகும். 

பகுப்பு:இந்து சமய நம்பிக்கைகள்
பகுப்பு:மூடநம்பிக்கைகள்
பகுப்பு:மந்திரங்கள்
காத்தவராயன் (திரைப்படம்)

**காத்தவராயன்** தமிழில் 1958 ஆம் ஆண்டு வெளியிடப்பட்ட திரைப்படமாகும். டி. ஆர். ராமண்ணா இயக்கிய இந்தத் திரைப்படத்தில் சிவாஜி கணேசன், சாவித்திரி மற்றும் பலரும் நடித்திருந்தனர்.

## வகை
நாடகப்படம்

## மேற்கோள்கள்

பகுப்பு:1958 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:சாவித்திரி நடித்த திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பிளேஸ்டேசன்

**பிளேஸ்டேசன்** (**Playstation**)நிகழ்பட ஆட்ட இயந்திரம் 1990 ஆம் ஆண்டு சோனி நிறுவனத்தின் கணிணிப் பொழுதுபோக்கு குழுவின் தயாரிப்பில் வெளிவந்த இயந்திரமாகும். இவ்வியந்திரத்தின் வெளியீட்டைத் தொடர்ந்து சோனி நிறுவனம் தயாரித்த போக்கெட்ஸ்டேசன், பிளேஸ்டேசன் 2, பிளேஸ்டேசன் 3 போன்ற இயந்திரங்களை சோனி நிறுவனத்தினால் பல வருடங்கள் கழித்து வெளியிடப்பட்டது.பிளேஸ்டேசன் ஒன் என பெருவாரியாக அழைக்கப்படும் இவ்வியந்திரம் உலகின் பல பாகங்களிலும் உள்ள மக்களின் வரவேற்பைப் பெற்றது. மார்ச் 2005 ஆம் ஆண்டின் கணிப்பின்படி அதிகளவு மக்களால் வாங்கப்பட்ட நிகழ்பட ஆட்ட இயந்திரமாக விளங்குகின்றது பிளேஸ்டேசன். மார்ச்,2005 ஆம் ஆண்டின் கணிப்பின்படி சுமார் 100.49 மில்லியன் இயந்திரங்கள் இதுவரை விற்பனையாகி உள்ளது குறிப்பிடத்தக்கது. மேலும் 2001 ஆம் ஆண்டு சோனி நிறுவனம் வெளியிட்ட அறிக்கையின்படி அமெரிக்க வீடுகளில் மூன்றில் ஒரு வீட்டினுள் வாழ்பவர்களால் இவ்வியந்திரம் உபயோகிக்கப்படுவது என்பதத் தெரிவித்தது குறிப்பிடத்தக்கது.

## வெளியிணைப்புகள்
* பிளேஸ்டேசன் இணையத்தளம் 

## மேற்கோள்கள்

பகுப்பு:சோனி
பகுப்பு:நிகழ்பட ஆட்ட தளங்கள்
சண்முகப்பிரியா

**சண்முகப்பிரியா** கருநாடக இசையின் 56 ஆவது மேளகர்த்தா இராகமாகும். விரிவான ஆலாபனைக்கு இடம் தரும் இராகம். இந்த இராகத்தின் தோற்றமான (ஜன்யமான) **சாமரம்** அசம்பூர்ண மேள பத்ததியில் 56 ஆவது இராகமாக விளங்குகிறது.

## இலக்கணம்
thumb|right|250px|சண்முகப்பிரியா சுரங்கள் C யிலிருந்து தொடக்கம்

* *திசி* என்றழைக்கப்படும் 10 ஆவது சக்கரத்தில் 2 ஆவது மேளம்.
* இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), பஞ்சமம், சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.
* முக்கிய பிரதி மத்திம இராகங்களில் இதுவும் ஒன்று.

## சிறப்பு அம்சங்கள்
* பக்திச் சுவையை வெளிப்படுத்தும் இராகம். எப்பொழுதும் பாடலாம்.
* 20 ஆவது மேளமாகிய நடபைரவியின் நேர் பிரதி மத்திம மேளம் ஆகும்.
* பிரத்தியாகத கமகம் இந்த இராகத்தின் சாயலை நன்கு வெளிப்படுத்தும்.
* மூர்ச்சனாகாரக மேளம். இதன் க, ப, த கிரக பேதத்தின் வழியாக முறையே சூலினி (35), தேனுகா (09), சித்ராம்பரி (66) ஆகிய மேளங்களைத் தோற்றுவிக்கும்.

## உருப்படிகள்
* கிருதி	: வத்தனே வாரு	: ஆதி	: தியாகராஜ சுவாமிகள்.
* கிருதி	: சித்தி விநாயகம்	: ரூபகம்	: முத்துசாமி தீட்சிதர்.
* கிருதி	: அரகர சிவ	: ஆதி	: முத்துத் தாண்டவர்.
* கிருதி	: சுகமே சுகம்	: ஆதி	: கோடீஸ்வர ஐயர்.
* கிருதி	: பார்வதி நாயகனே	: ஆதி	: பாபநாசம் சிவன்.

## ஜன்ய இராகங்கள்
சண்முகப்பிரியாவின் ஜன்ய இராகங்கள் இவை.

* பிரிமரசாரங்க
* நாகபிரபாவளி
* கமலநாராயணி
* திருமூர்த்தி
* வசீரி
* ஹம்சகீர்வாணி
* கோபிகாதிலகம்
* சுமநீசரஞ்சனி
* வசுகெற்ப
* பாவுகதாயினி

## திரையிசைப் பாடல்கள்
சண்முகப்பிரியா இராகத்தில் அமைந்த சில திரையிசைப் பாடல்கள்:
* *பழம் நீயப்பா ஞானப்பழம் நீயப்பா* - திருவிளையாடல்
* *மறைந்திருந்து பார்க்கும்* - தில்லானா மோகனாம்பாள்
* *சொல்லாயோ வாய் திறந்து* - மோகமுள்
* *கண்ணுக்குள் நூறு நிலவா* - வேதம் புதிது

## மேற்கோள்கள்

பகுப்பு:மேளகர்த்தா இராகங்கள்
பிளேஸ்டேசன் 2

**பிளேஸ்டேசன் 2** (ஜப்பானிய மொழி: プレイステーション2) சோனி நிறுவனத்தின் பிளேஸ்டேசன் இயந்திரத்தின் அடுத்த தலைமுறைக்கான தயாரிப்பான பிளேஸ்டேசன் 2 நிகழ்பட ஆட்ட இயந்திரம் 1999 ஆம் ஆண்டு ஆரம்பத் தயாரிப்பில் இருந்தது. ஜப்பானில் முதன்முறையாக மார்ச் 4, 2000 ஆம் ஆண்டு வெளியிடப்பட்டது. இவ்வெளியீட்டைத் தொடர்ந்து வட அமெரிக்காவில் அக்டோபர் 26, 2000 மற்றும் ஐரோப்பாவில் நவம்பர் 24, 2000 அன்றும் வெளியிடப்பட்டதும் குறிப்பிடத்தக்கது. ஆறாம் தலைமுறையினருக்கான நிகழ்பட ஆட்டத் தயாரிப்பான பிளேஸ்டேசன் உலக வரலாறுகளில் அதிகளவு விற்பனையான இயந்திரம் என்ற சாதனையைப் பெற்றது. மார்ச் 31, 2006 ஆம் ஆண்டின் கணக்கெடுப்பின் படி சுமார் 120 மில்லியன் இயந்திரங்கள் விற்பனையாகியுள்ளது குறிப்பிடத்தக்கது. மேலும் இச்சாதனையானது சேகா நிறுவனத் தயாரிப்பான ட்ரீம்கேஸ்ட் நிகழ்பட ஆட்ட இயந்திரத்தின் விற்பனை சாதனை முறியடித்திருப்பதாக உள்ள சாதனையாகும். மேலும் ஜூலை 2006 கணக்கெடுப்பின்படி பிளேஸ்டேசன் இயந்திரம் தனது போட்டி நிறுவனங்களின் தயாரிப்புகளான எக்ஸ் பாக்ஸ், கேம்கியூப், எக்ஸ் பாக்ஸ் 360 போன்ற இயந்திரங்களின் விற்பனையைக் காட்டிலும் பெரிதளவு விற்பனை செய்யப்பட்டது குறிப்பிடத்தக்கது.

## மேற்கோள்கள்

## வெளியிணைப்புகள்
* பிளேஸ்டேசன் 2 இணையத்தளம்

பகுப்பு:சோனி
பகுப்பு:நிகழ்பட ஆட்ட தளங்கள்
கனேடியன் (திரைப்படம்)

**கனேடியன்** திரைப்படம் 2006 ஆம் ஆண்டு கனடாவில் வெளிவந்த தமிழ்த் திரைப்படமாகும்.

இத்திரைப்படத்தில் கணபதி ரவீந்திரன், ரூபி யோகதாசன், சஞ்சீவ் குமார்,மணிமாறன் முதலிய பல கலைஞர்கள் நடித்திருந்தனர். ரவி அச்சுதன் படப்பிடிப்பு, படத்தொகுப்பு ஆகிய பொறுப்புகளை ஏற்றிருந்தார். இத்திரைப்படத்தை ரவி அச்சுதன் இயக்கியிருந்தார். ருபி யோகதாசன் படத்தைத் தயாரித்தார்.

பகுப்பு:கனேடியத் தமிழ்த் திரைப்படங்கள்
பகுப்பு:2006 தமிழ்த் திரைப்படங்கள்
முக்குவர் சட்டம்

**முக்குவர் சட்டம்** என்பது மட்டக்களப்பு பகுதியில் வழங்கப்பட்ட வழக்கங்களை முதன்மையாக வைத்து ஆதிக்க வர்க்க ஆளுமைகளைக் கொண்டு ஒல்லாந்தரால் தொகுக்கப்பட்ட சட்டம் ஆகும்.

பேராசிரியர் கா. சிவத்தம்பி குறிப்பிட்டது போல் சமூகத்தில் மக்கள் நடத்தைக்கான முழுமையான விதிகளாக இச்சட்டங்களை விளங்கிக்கொள்வதனால் இவை ஆக்கிரமிப்புச் செலுத்தும் குழுவின் விருப்பத்தை வெளிப்படுத்துவதோடு சமூகத் தொடர்புகளையும் பொது ஒழுங்குகளையும் ஆக்கிரமிக்கும் குழுவிற்கு வாய்ப்பளிக்கத்தக்க வகையில் பாதுகாப்பையும் உறுதிப்படுத்துவதை இலக்காகக் கொண்டதாகும்.

ஒல்லாந்தர் உள்ளூர் பிரச்சினைகளில் ஈடுபடாமல் ஆதிக்க வகுப்பின் மூலம் ஆட்சியை கட்டுப்படுத்தும் தந்திரத்தின் நோக்கத்துக்கமையவே தேசவழமைச் சட்டத்தை அப்போதைய மட்டக்களப்பு ஆதிக்க வகுப்பின் ஆளுமைகளைக் கொண்டு  தொகுத்தனர். அதுவரைக்கு தமிழர்கள் எழுதப்பட்ட சட்டம் எதனையும் மட்டக்களப்பில் பின்பற்றியதாக தெரியவில்லை.

## குறிப்புகள்


## வெளியிணைப்பு
*The Mukkuva Law (1876) By C. Brito

பகுப்பு:தமிழர் சட்டங்கள்
பகுப்பு:இலங்கைப் பண்பாடு
பகுப்பு:இலங்கையில் சட்டம்
பகுப்பு:மட்டக்களப்பு
இரகசிய சமூகம்

யார் எதற்காக என்பதை வெளிப்படுத்தாமல் மறைவில் இயங்கும் சமூகம் அல்லது குழுவை **இரகசிய சமூகம்** அல்லது இரகசியக் குழு எனலாம்.  சில இரகசிய சமூகங்களில் சில தகவல்கள் அல்லது செயல்பாடுகள் அறியப்படக்கூடியதாக இருந்தாலும் அவர்களின் முக்கிய செயல்பாடுகள் மறைக்கப்படிருக்கும்.  ஒரு நாட்டின் புலனாய்வுத் துறை இதற்கு ஒரு எடுத்துக்காட்டாக அமைந்தாலும், இரகசிய சமூகம் என்னும்பொழுது விடுதலைக் கட்டுநர், இல்லுமினாட்டி போன்ற சமூகங்களையே சிறப்பாக குறிக்கும்.  இளகிய நோக்கங்களுக்காக அமைக்கப்படும் சில மாணவ அமைப்புகளும் இரகசியமாக செயல்படுவதுண்டு.

## மேலும் பார்க்க
* இலவசக் கொத்தனாரியல்

பகுப்பு:அமைப்புகள்
பகுப்பு:இரகசிய சமூகங்கள்

## மேற்கோள்கள்
பிரதர்ஸ் இன் ஆர்ம்ஸ்:ஏர்ண்ட் இன் பிளட்

**பிரதர்ஸ் இன் ஆர்ம்ஸ்:ஏர்ண்ட் இன் பிளட்** (Brothers In Arms: Earned in Blood) நிகழ்பட ஆட்டம் பிரதர்ஸ் இன் ஆர்ம்ஸின் ஆட்டத்தின் வெற்றிக்குப் பிறகு வெளிவந்திருக்கும் அதன் இரண்டாவது ஆட்டமாகும்.

## வகை
**வரலாற்று ஆட்டம்/தந்திர சூட்டாளன்**
## கதை

இரண்டாம் உலகப்போரின் போது நடைபெற்ற பல உண்மைச்சம்பவங்களின் பின்னணியில் உருவாக்கப்பட்ட இந்நிகழ்பட விளையாட்டு மனித உருவங்களை மிகவும் தத்ரூபமாக அன்ரியல் என்ஜின் 2.0 (Unreal Engine 2.0) உதவியுடன் வடிமைத்த பெருமையினைக் கொண்ட நிகழ்பட ஆட்டமாக விளங்குவது குறிப்பிடத்தக்கது.

பகுப்பு:நிகழ்பட ஆட்டங்கள்
பகுப்பு:விண்டோஸ் விளையாட்டுக்கள்
கூகுள் டெஸ்க்டாப்

**கூகுள் டெஸ்க்டாப்** என்பது pnp repair டெக்ஸ்டாப் தேடலாகும். இது pnp XP  விண்டோஸ் 2000 சேவைப் பொதி 3 உள்ள pnp உள்ள கோப்புக்களைத் தேட உதவும். டெஸ்டாப் தேடலானது பயனரின் மின்னஞ்சல், கணினிக்கோப்புக்கள், பாடல்கள், படங்கள், உரையாடலகள் மற்றும் பார்க்கப் பட்ட இணையத்தளங்களைத் தேடப் பயன்படுகின்றது.

## தொழில்நுட்பத் தகவல்கள்
### அறிமுகம்
கூகுள் தேடலை கணினியில் நிறுவும் போது இருக்கின்ற எல்லாக் கோப்புக்களையும் சுட்டியிடும் (index). ஆரம்பச் சுட்டியலிடல் முடிவுற்றதும் தேவைக்கேற்றவாறு சுட்டியலிடும். கூகுள் தேடல்போன்று தேடல்கள் மற்றும் தேடல்முடிவுகள் உலாவியில் காட்டப்படும்.

### சுட்டியலிடல்
* மின்னஞ்சல்
** அவுட்லுக்
** அவுட்லுக் எக்ஸ்பிரஸ்
** நெட்ஸ்கேப் மெயில்
** மொஸிலா மெயில்
** மொஸிலா தண்டபேட்
* இணைய சரித்திரங்கள்
** இன்ரநெட் எக்ஸ்புளோளர்
** நெட்ஸ்கேப்/pnp/repair
** வேட்
** எக்ஸ்ஸெல்
** பவர்பாயிண்ட்
* இணையத் தூதுவர்கள்
** அமெரிக்கா ஆண்லைன் மெசன்ஜர்
** கூகுள் டாக் pnp
** விண்டோஸ் லைவ் pnp pnpமெசன்ஜர்
** ஸ்கைப்
* வேறு கோப்புக்கள்
** pdf
** பாடல்கள்
** வீடியோ
** படங்கள்
** ஒத்தியங்கும் மென்பொருட்களை நிறுவுவதன் மூலம் பல்வேறுபட்ட கோப்புகளைத் தேடவியலும்

## விமர்சனங்கள்
அந்தரங்கத் தன்மை தொடர்பாகப் பல விமர்சனங்கள் எழுந்துள்ளன. இதில் தேடல்கள் வன்வட்டில் இருந்து மிக இலகுவாகப் பிரதிசெய்யக் கூடியவை எனபதுடன் வலையமைப்பூடாகவும் தேடல்கள் செய்யலாம் என்பதே யாகும்.

## வெளியிணைப்புகள்
* கூகிள் டெக்ஸ்டாப்

பகுப்பு:கூகுள்
சிம்மேந்திரமத்திமம்

**சிம்மேந்திரமத்திமம்** கருநாடக இசையின் 57ஆவது மேளகர்த்தா இராகம். விரிவான ஆலாபனைக்கு இடம் தரும் இராகம். இந்த இராகத்தின் ஜன்யமான (வழி இராகமாகிய) **ஸூமத்யுதி** அசம்பூர்ண மேள பத்ததியில் 57ஆவது இராகமாக விளங்குகிறது.

## இலக்கணம்
thumb|right|250px|சிம்மேந்திரமத்திமம் சுரங்கள் C யிலிருந்து தொடக்கம்

* "திசி" என்றழைக்கப்படும் 10ஆவது சக்கரத்தில் 3ஆவது மேளம்.
* இந்த இராகத்தில் ஷட்ஜம் (ஸ), சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), பஞ்சமம் (ப), சுத்த தைவதம் (த1), காகலி நிஷாதம் (நி3) ஆகிய சுரங்கள் வருகின்றன.
* முக்கிய பிரதி மத்திம இராகங்களில் இதுவும் ஒன்று.

## சிறப்பு அம்சங்கள்
* கருணைச் சுவையை வெளிப் படுத்தும் இராகம். எப்பொழுதும் பாடலாம். 
* பிரத்தியாகத கமகம் இந்த இராகத்திற்கு அழகைத் தருகிறது.
* 21வது மேளமாகிய கீரவாணியின் நேர் பிரதி மத்திம மேளம் ஆகும்.
* மூர்ச்சனாகாரக மேளம். இதன் பஞ்சம, தைவத மூர்ச்சனைகள் முறையே மாயாமாளவகௌளை (15), ரசிகப்பிரியா (72) ஆகிய மேளங்களைத் தோற்றுவிக்கும்.
* ஐரோப்பிய ஹங்கேரி நாட்டின் இசையிலும், நாடோடி இனத்தாரின் இசையிலும் இந்த இராகம் ஒலிக்கிறது.

## உருப்படிகள்
* கிருதி : *அசைந்தாடும் மயில் ஒன்று*   : ஆதி   : ஊத்துக்காடு வெங்கடசுப்பையர்
* கிருதி	: *நீதுசரணமுலே*		: ஆதி		: தியாகராஜ சுவாமிகள்.
* கிருதி	: *காமாட்சி*		: ரூபகம்	: முத்துசாமி தீட்சிதர்.
* கிருதி	: *இன்னம் ஒரு தலம்*	: ரூபகம்		: முத்துத் தாண்டவர்.
* கிருதி	: *உன்னையல்லால்*	: ஆதி		: கோடீஸ்வர ஐயர்.
* திருப்புகழ் : *இரவு பகல்*		: திஸ்ர ஜம்பை	: அருணகிரிநாதர்.

## ஜன்ய இராகங்கள்
சிம்மேந்திரமத்திமத்தின் ஜன்ய இராகங்கள் இவை.

* மாதவமனோகரி
* ஷேஸநாதம்
* சீமந்தனி
* சுநாதப்பிரியா
* விஜயசரஸ்வதி
* சர்வாங்கி
* பத்மமுகி
* பிரம்மாசுகி
* கண்டானம்
* தவளஹம்சி
* ஊர்மிகி
* ரவிப்பிரியா

## திரை இசைப் பாடல்கள்
* "எல்லாம் இன்ப மயம்" (மணமகள்)
* "ஆடாத மனமும் உண்டோ" (மன்னாதி மன்னன்)
* "ஆனந்த ராகம்" (பன்னீர் புஷ்பங்கள்)

## மேற்கோள்கள்

பகுப்பு: மேளகர்த்தா இராகங்கள்
ஹேமவதி

**ஹேமவதி** கருநாடக இசையின் 58வது மேளகர்த்தா இராகம் ஆகும். அசம்பூர்ண மேள பத்ததியில் இந்த மேளத்திற்கு **தேசிஸிம்ஹாரவம்** என்று பெயர்

## இலக்கணம்
thumb|right|250px|ஹேமவதி சுரங்கள் C யிலிருந்து தொடக்கம்

* *திசி* என்றழைக்கப் படும் 10வது சக்கரத்தில் 4வது மேளம்.
* இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), பஞ்சமம், சதுஸ்ருதி தைவதம் (த2), கைசிகி நிஷாதம் (நி2) ஆகிய சுரங்கள் வருகின்றன.

## சிறப்பு அம்சங்கள்
* திரிஸ்தாயி இராகம்.
* ஜண்டை மற்றும் தாட்டு சுரப்பிரயோகங்கள் இந்த இராகத்திற்கு அழகைத் தருகின்றன.
* எப்போதும் பாடத் தகுந்தது.
* 22வது மேளமாகிய கரகரப்பிரியாவின் நேர் பிரதி மத்திம மேளம் ஆகும்.
* மூர்ச்சனாகாரக மேளம். இதன் ரிஷப, காந்தார, பஞ்சம மூர்ச்சனைகள் முறையே வகுளாபரணம் (14), கோசலம் (71), கீரவாணி (21) ஆகிய மேளங்களைத் தோற்றுவிக்கும்.

## உருப்படிகள்
* கீதம்	: சிறீவேங்கட கிரிவாஸ	: ஏகம்	: வேங்கடமகி.
* கிருதி	: சிறீகாந்திமதீம்	: ஆதி	: முத்துசாமி தீட்சிதர்.
* கிருதி	: சிவந்த பாதத்தை	: ஆதி	: முத்துத் தாண்டவர்.
* கிருதி	: மனதே மறவாதே	: ஆதி	: கோடீஸ்வர ஐயர்.
* கிருதி	:சிதம்பரநாதா	: ஆதி	: பாபநாசம் சிவன்.

## ஜன்ய இராகங்கள்
ஹேமவதியின் ஜன்ய இராகங்கள் கீழ் வருமாறு.

* ஹம்சப்பிரமரி
* பிரமரஉத்தரி
* கனகபூஷாவளி
* சந்த்ரரேகா
* சிம்ஹாரவம்
* விஜயசாரங்க
* ஹைமாம்பரி
* காம்சனவதி
* ஹேமப்பிரியா

## மேற்கோள்கள்

பகுப்பு:மேளகர்த்தா இராகங்கள்
குங்குமம் (இதழ்)

**குங்குமம்** தமிழ்நாட்டில் சென்னையிலிருந்து வெளியாகும் ஒரு பிரபல வார இதழாகும். இது ஒரு வணிக இதழாகும். இது குமுதம், ஆனந்த விகடன் ஆகியவற்றை விற்பனையில் தாண்டி விட்டது என்று ஒரு கருத்துக்கணிப்பு தெரிவித்தது. இது சன் குழுமம் நிறுவனத்திற்குச் சொந்தமானது.

## மேற்கோள்கள்
 

பகுப்பு:தமிழ்நாட்டுத் தமிழ் இதழ்கள்
பகுப்பு:சன் குழுமம்
பரராசசேகரன்

**பரராசசேகரன்** என்பது, யாழ்ப்பாண இராசதானியை ஆண்ட ஆரியச் சக்கரவர்த்திகள் குடியைச் சேர்ந்த மன்னர்கள், தங்களுக்கு மாறிமாறி வைத்துக்கொண்ட அரியணைப் பெயர்களுள் இரண்டில் ஒன்றாகும். இன்னொரு பெயர் செகராசசேகரன் என்பதாகும். 

யாழ்ப்பாண வைபவமாலையோ, வையாபாடலோ  கைலாயமாலையோ யாழ்ப்பாணத்து அரசர்களின் அரியணைப் பெயர்கள் பற்றி எதுவும் குறிப்பிடவில்லை. பின்வந்த ஆய்வாளர்கள், மேற்படி நூல்களையும், பிற்காலத்தில் போத்துக்கீசரால் எழுதப்பட்ட நூல்களையும் வேறு ஆவணங்களையும் கருத்தில் கொண்டு யாழ்ப்பாணத்து அரசர்கள் அரியணைப்பெயர்களைக் கொண்டிருந்தனர் என்ற முடிவுக்கு வந்தனர். 

இக்குடியின் இரண்டாவது மன்னனில் தொடங்கி, 1450 இல் சப்புமால் குமாரயா என்பவன் யாழ்ப்பாணத்தைக் கைப்பற்றியது வரை ஐவர் பரராசசேகரன் என்னும் பெயரைத்தாங்கி ஆட்சி புரிந்துள்ளனர் என்கிறார் யாழ்ப்பாணச் சரித்திரம் என்னும் நூலை எழுதிய செ. இராசநாயகம். பதினேழு ஆண்டுகளின் பின் மீண்டும் இக்குடி ஆட்சிக்கு வந்தது. 1620 இல் போத்துக்கீசர் முற்றாக யாழ்ப்பாணத்தை ஆட்கொள்ளும் வரை மேலும் ஐவர் இப் பெயருடன் ஆட்சி செய்துள்ளனர்.

இராசநாயகத்தின் குறிப்பிட்டபடி, பரராசசேகரன் என்னும் பெயர்கொண்ட யாழ்ப்பாண மன்னர்களின் பெயர்கள் கீழே தரப்பட்டுள்ளன.

# குலசேகரன் - (1246 - 1256)
# விக்கிரமன் - (1279 - 1302)
# மார்த்தாண்டன் - (1325 - 1348)
# வீரோதயன்- (1371 - 1394)
# குணவீரன் - (1417 - 1440)
# பெயர் தெரியாத மன்னன் - (1478 - 1519)
# புவிராஜபண்டாரம் - (1561 - 1565)
# காசிநயினார் - (1565 - 1570)
# புவிராஜபண்டாரம் - (1582 - 1591)
# எதிர்மன்னசிங்கம் - (1591 - 1615)

## குறிப்புகள்

பகுப்பு: யாழ்ப்பாண அரசர்கள்
குமுதம் (இதழ்)

**குமுதம்** (*Kumudam*) தமிழ்நாட்டில் வெளியாகும் பிரபல வார இதழாகும். இது ஒரு வணிக இதழாகும். இது எஸ்.ஏ.பி. அண்ணாமலை மற்றும் அவரது நெருங்கிய நண்பரும் நம்பிக்கைக்குரியவருமான பி.வி. பார்த்தசாரதி ஆகியோரால் 1948 இல் தொடங்கப்பட்டது. குமுதம் குழுமத்தினால் குமுதம் ரிப்போட்டர், குமுதம் தீராநதி, குமுதம் சினேகிதி, குமுதம் பக்தி, குமுதம் ஜோதிடம், குமுதம் ஹெல்த் ஸ்பெஷல் போன்ற இதழ்கள் வெளியிடப்படுகின்றன. 1986 இல் 620,000 பிரதிகள் புழக்கத்தில் இருந்தது. 2001, 2002 காலப்பகுதியில் குமுதம் யாழ்மணம் என்ற இணைய இதழும் வெளியானது. இதில் புலம்பெயர்ந்த ஈழத்தவர்களின் படைப்புகளும், இந்தியத் தமிழர்களின் படைப்புகளும் பிரசுரமாகிக் கொண்டிருந்தன.

## சர்ச்சை
செப்டம்பர் 2015 இல், *குமுதம் ரிப்போர்ட்டர்* நாளிதழில் வெளியான ஒரு கட்டுரையில், "லெக்கிங்ஸ்" அணியும் பெண்களை விமர்சித்தபோது, குமுதம் விமர்சனத்திற்கு உள்ளானது. கட்டுரையில் பயன்படுத்தப்பட்டுள்ள பெண்களின் படங்கள் அனுமதியின்றி அச்சிடப்பட்டதாக கூறப்படுகிறது.

## முக்கிய நபர்கள்
*நிறுவிய ஆசிரியர் - எஸ்.ஏ.பி. அண்ணாமலை
*நிறுவிய பதிப்பாளர் - பி.வி.பார்த்தசாரதி
*அச்சிட்டு வெளியிடுபவர் - பா.வரதராசன்
*ஆசிரியர் ப்ரியா கல்யாணராமன் (எ) ராமசந்திரன்

## மேற்கோள்கள்

## வெளி இணைப்புகள்
* குமுதம் இணையத்தளம்

பகுப்பு:சென்னையில் ஊடகங்கள்
பகுப்பு:சென்னையை மையமாகக் கொண்ட நிறுவனங்கள்
பகுப்பு:தமிழ்நாட்டுத் தமிழ் இதழ்கள்
யமத்தா நோ ஒரொச்சி

right|200px
**யமத்தா நோ ஒரொச்சி** ஜப்பானியத் தொன்மவியில் இடம்பெறும் ஒரு இராட்சத எண்தலை பாம்பு ஆகும். ஜப்பானிய மொழியில் இதை ヤマタノオロチ என்று அழைப்பர். இது, 八俣—の--大蛇 முன்று பகுதிகளாக பிரித்து நோக்கப்படல் வேண்டும். இது "யமத்தா நோ ஒரொச்சி" என வாசிக்கப் பட வேண்டும்.

: 八--ய --எட்டு
: 俣--மத்தா-பிரிவுகள்
: の--நொ--உடைமையை குறிக்கும் விகுதி
: 大蛇-- ஒரொச்சி
: 大--ஒ--பெரிய
: 蛇--ரொச்சி-- பாம்பு

சுருக்கமாக இராட்சத எண்தலை பாம்பு எனலாம்.

இதை ஒரு டிராகன் விவரிக்கப்படுவது உண்டு. இந்த கொடிய விலங்கை சுசனோ என்ற கடவுள் கொன்றதாக பிரபல கதையாடல் ஒன்று தெரிவிக்கின்றது. இக்கதையாடல் மிக தத்ரூபமாக மேடையேற்றப்படுவது வழக்கம்.

## வெளி இணைப்புகள்
* ஒளிப்பேழை - ஒரு கதையாடல் 

## மேற்கோள்கள்

பகுப்பு:ஜப்பானியத் தொன்மவியல்
இசாமு நொகுச்சி

**இசாமு நொகுச்சி**|野口 勇| (நவம்பர் 17, 1904 – டிசம்பர் 30, 1988 அவர்கள் 20ஆம் நூற்றாண்டின் குறிப்ப்பிடத்தக்க சிற்பக் கலைஞராகவும் கட்டடக் கலைஞராகவும் கருதப்படுகின்றார்.

இசாமு நொகுச்சி ஐக்கிய அமெரிக்க நாடுகளில் உள்ள கலிபோர்னியாவில் உள்ள லாஸ் ஏஞ்சலஸ் நகரில் பிறந்தார். இவருடைய பெற்றோர்கள் அமெரிக்க எழுத்தாளராகிய லியோனி கில்மோரும் ஜப்பானிய கவிஞர் யோனெ நோகுச்சியும் ஆவார்கள். இசாமு நொகுச்சி அவர்கள் 1906ல் தன் தந்தையுடன் வாழ்வதற்காக தாயாருடன் ஜப்பானுக்குக் குடியேறினார்.

## வெளி இணைப்புகள்

* The Noguchi Museum
* The Pace Gallery
* Noguchi's Indiana experience 
* Noguchi's California Scenario (LandLiving.com)
* Moerenuma Park (LandLiving.com)
* An Interview with Isamu Noguchi 
* Artists Rights Society, Noguchi's U.S. Copyright Representatives
* "Noguchi - The Man Who Entered Stone", BigBridge Press, 1999; a biography in poem 
* 

## மேற்கோள்கள்

பகுப்பு:சப்பானிய மக்கள்
பகுப்பு:1904 பிறப்புகள்
பகுப்பு:1988 இறப்புகள்
பிறள்பகர்வு

ஒப்பந்தச்சட்டத்தில் **பிறள்பகர்வு** (Misrepresentation) என்பது ஒரு திறத்தவர்(party) மறு திறத்தவரை நோக்கி உண்மைக்கு புறம்பான கூற்றுக்களைக் கூறி அத்திறத்தவர்களை தூண்டச்செய்து ஒப்பந்தத்தில் ஈடுபடுத்தலைக்குறிக்கும். வியாபாரி ஒருவர் தனது விற்பனைப்பண்டத்தின் தன்மை,தரம்,உற்பத்திமுறை பற்றி வாடிக்கையாளரிடையே கூறுகின்ற பொய்யான கூற்றுக்களும் பிறள்பகர்வாகும்.நடத்தைமூலமோ அல்லது வார்த்தைமூலமோ பிறள்பகர்வு தோன்றுவிக்கப்படலாம்.அதாவது, உணமையினை பிறள்வாககூறுவது மட்டுமல்லாது அதனை தெரிந்திருந்தும் மறத்தலையும் குறிக்கும்.

பிறள்பகர்வால் பாதிக்கப்பட்ட திறத்தவர்கள் நீதிமன்றினை நாடி தமக்கான குறைதீர்பினை பெறலாம்.

### பிறள்பகர்வின் வகைகள்
# மோசடியான பிறள்பகர்வு - (Fraudulent misrepresentation) மனமறிய உண்மையல்ல என தெரிந்திருந்தும் பொய்யான கூற்றுக்களை பகர்தலைக்குறிக்கும்.
# Negligent misrepresentation - உண்மையாக இருக்கும் என நினைத்து அல்லது நம்பி அதனை ஆராயாமல் மறுதிறத்தவருக்கு பகர்தலைக்குறிக்கும்.
# Innocent misrepresentation  

### தீர்ப்புக்கள்
நீதிமன்றானது கூற்றுக்களை ஆராய்ந்தும் அக்கூற்றுக்கள் பாதிக்கப்பட்ட திறத்தவரை ஒப்பந்தத்திற்கு தூண்டியிருந்ததா எனவும் பரீசிலனை செய்தும் பிறள்பகர்வா என கண்டறிகின்றது. அவ்வாறு பிறள்பகர்வென காணுமிடத்து நீதிமன்றானது ஒப்பந்தத்தினை ரத்து செய்வதுடன் பாதிக்கப்பட்டவருக்கு நட்ட ஈட்டினையும் பெற்றுத்தரும்.

பகுப்பு:வியாபாரச்சட்டம்
செகராசசேகரன்

**செகராசசேகரன்** என்ற பெயர் யாழ்ப்பாணத்தை ஆண்ட ஆரியச்சக்கரவர்த்திகள் வம்சத்தைச் சேர்ந்த மன்னர்கள் மாறிமாறி வைத்துக்கொண்ட அரியணைப் பெயர்களில் ஒன்று. இவ்வாறு அரியணைப் பெயர்கள் இருந்தது பற்றிய தகவல், யாழ்ப்பாண வரலாறு கூறும் பழைய நூல்களான கைலாயமாலை, வையாபாடல், யாழ்ப்பாண வைபவமாலை போன்றவற்றில் காணப்படவில்லை. ஆனாலும், இந்த் நூல்களிலும், பிற்காலத்தில் போத்துக்கீசர் எழுதிவைத்த தகல்வல்களையும் ஆராய்ந்த வரலாற்றாய்வாளர்கள், இந்த அரியணைப் பெயர்கள் பற்றி எடுத்துக்கூறியுள்ளார்கள்.

செகராசசேகரன் என்ற அரியணைப்பெயர் முதலாவது ஆரியச் சக்கரவர்த்தியுடன் ஆரம்பித்ததாக *யாழ்ப்பாணச் சரித்திரம்* என்னும் நூலின் ஆசிரியரான முதலியார் செ. இராசநாயகம் அவர்கள் கருதுகிறார்கள்.

செகராசசேகரன் என்ற அரியணைப்பெயர் தாங்கியிருந்த மன்னர்களின் பெயர்கள் பின்வருமாறு:

# கூழங்கை ஆரியச்சக்கரவர்த்தி அல்லது காலிங்க ஆரியச்சக்கரவர்த்தி (1210–1246)
# குலோத்துங்க சிங்கையாரியன் (1256–1279)
# வரோதய சிங்கையாரியன் (1302–1325)
# குணபூஷண சிங்கையாரியன் (1348–1371)
# ஜயவீர சிங்கையாரியன் (1394–1417)
# கனகசூரிய சிங்கையாரியன் (1440–1450 மற்றும் 1467–1478)
# சங்கிலி (1519–1561)
# பெரியபிள்ளை (1570–1582)

பகுப்பு: யாழ்ப்பாண அரசர்கள்
நாடம்

மொங்கோலியாவின் மிகப்பெரிய விழா **நாடம் விழா** (Naadam festival) ஆகும். மலைக்கடவுள்களை வழிபடுவது, சமூகத்தை ஒன்றுபடுத்துவது, வரலாற்றை நினைவு கூருவது, பாரம்பரிய விளையாட்டுக்களை விளையாடுவது ஆகியன இவ்விழாவின் கூறுகள் ஆகும். சிறப்பாக ஒரு "ஆண்மகனின் மூன்று விளையாட்டுக்கள்" என்று கூறப்படும் மல்யுத்தம் (*wrestling*), குதிரையேற்றம், வில் வித்தை (வில் தொழில் கலை) ஆகியவை இடம்பெறும். மற்போரைத் தவிர மற்ற விளையாட்டுக்களில் பெண்களும் பங்குபற்றுவர்.

## படம்கள்

## வெளி இணைப்புகள்
* Mongol Naadam Text and Thumbnails 
* The world's second-oldest Olympics

## மேற்கோள்கள்

பகுப்பு:பண்டிகைகள்
பகுப்பு:மங்கோலியப் பண்பாடு
பகுப்பு:சூலை சிறப்பு நாட்கள்
தர்மவதி

**தர்மவதி** கருநாடக இசையின் 59ஆவது மேளகர்த்தா இராகமாகும். எப்பொழுதும் பாடக்கூடிய இராகம். அசம்பூர்ண மேளபத்ததியில் இந்த இராகத்திற்கு **தாமவதி** என்று பெயர்.

## இலக்கணம்
thumb|right|250px|தர்மவதி சுரங்கள் C யிலிருந்து தொடக்கம்

* "திசி" என்றழைக்கப்படும் 10ஆவது சக்கரத்தில் 5 ஆவது மேளம்.
* இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), பஞ்சமம், சதுஸ்ருதி தைவதம் (த2), காகலி நிஷாதம் (நி3) ஆகிய சுரங்கள் வருகின்றன.

## சிறப்பு அம்சங்கள்
* பிரத்தியாகத கமக சஞ்சாரங்களும், தாட்டு சுரப்பிரயோகங்களும் இந்த இராகத்திற்கு அழகைக் கொடுக்கின்றன.
* நிஷாதம் நன்கு தீர்க்கமாகவும், கமகமாகவும் பிடிக்கப்படுகின்றது.
* 23வது மேளமாகிய கௌரிமனோகரியின் நேர் பிரதி மத்திம மேளம் ஆகும்.
* மூர்ச்சனாகாரக மேளம். இதன் ரிஷப, பஞ்சம மூர்ச்சனைகள் முறையே சக்ரவாகம் (16), சரசாங்கி (27) ஆகிய மேளங்களைத் தோற்றுவிக்கும்.

## உருப்படிகள்
* கிருதி	: ஓடோடி வந்தேன்	: ஆதி		: அம்புஜம் கிருஷ்ணா.
* கிருதி	: பரந்தாமவதீ	: ரூபகம்		: முத்துசாமி தீட்சிதர்.
* கிருதி	: ஒரு நாள் வாழ்வே	: மிஸ்ர ஜம்பை	: பெரியசாமி தூரன்.
* கிருதி	: கந்தா பக்த	: மிஸ்ரசாபு	: கோடீஸ்வர ஐயர்.
* கிருதி	: பஜனசேயராதா	: ரூபகம்		: மைசூர் வாசுதேவச்சாரியார்.

## ஜன்ய இராகங்கள்
தர்மவதியின்  ஜன்ய இராகங்கள் கீழ் வருமாறு.

* ரஞ்சனி
* ஹம்சநாதம்
* சாரங்கதரங்கிணி
* கைகவசி
* தௌம்யராகம்
* தீரகுந்தலி
* சுத்தநவநீதம்
* விஜயநாகரி
* லலிதசிம்ஹாரவமு
* சுவர்ணாம்பரி
* மதுவந்தி

## திரையிசைப் பாடல்கள்
தர்மவதி இராகத்தில் அமைந்த சில திரையிசைப் பாடல்கள்:
* *உனை தினம் எதிர்பார்த்தேன்* :- காதலுடன்

## மேற்கோள்கள்

பகுப்பு:மேளகர்த்தா இராகங்கள்
ரிஷபப்பிரியா

**ரிஷபப்பிரியா** கருநாடக இசையின் 62ஆவது மேளகர்த்தா இராகம். அசம்பூர்ண மேளபத்ததியில் இந்த இராகத்திற்கு **ரதிப்பிரியா** என்று பெயர்.

## இலக்கணம்
thumb|right|250px|ரிஷபப்பிரியா சுரங்கள் C யிலிருந்து தொடக்கம்

* *ருத்ர* என்றழைக்கப்படும் 11ஆவது சக்கரத்தில் 2 ஆவது மேளம்.
* இந்த இராகத்தில் ஷட்ஜம், சதுஸ்ருதி ரிஷபம்(ரி2), அந்தர காந்தாரம்(க3), பிரதி மத்திமம்(ம2), பஞ்சமம், சுத்த தைவதம்(த1), கைசிகி நிஷாதம்(நி2) ஆகிய சுரங்கள் வருகின்றன.

## சிறப்பு அம்சங்கள்
* 26ஆவது மேளமாகிய சாருகேசியின் நேர் பிரதி மத்திம மேளம் ஆகும்.
* மூர்ச்சனாகாரக மேளம். இதன் பஞ்சம மூர்ச்சனைகள் முறையே கோகிலப்பிரியா (11) மேளம் தோற்றுவிக்கும்.

## உருப்படிகள்
* கிருதி: மதிமதக்கிஞ்சு: ஆதி: தியாகராஜர்.
* கிருதி: மாரரதிப்பிரியம்	: ஆதி: முத்துசாமி தீட்சிதர்.
* கிருதி: அம்பர சிதம்பர	: ஆதி: முத்துத் தாண்டவர்.
* கிருதி: கன நய தேசிக	: ஆதி: கோடீஸ்வர ஐயர்.
* கிருதி: மலையெனத்தலை: ஆதி: சுத்தானந்த பாரதியார்.

## ஜன்ய இராகங்கள்
ரிஷபப்பிரியாவின் ஜன்ய இராகங்கள் இவை.

* சுருதிரஞ்சனி
* பத்மகாந்தி
* ஜோதிஸ்பதி
* ஜௌடகாந்தாரி
* சுத்தசாரங்கா
* கார்த்தியாயனி
* கோப்பிரியா
* தேசோவதி
* பிருங்கத்வனி

## மேற்கோள்கள்

பகுப்பு: மேளகர்த்தா இராகங்கள்
பிளேஸ்டேசன் 3

**பிளேஸ்டேசன் 3** (ஆங்கிலம்:PlayStation 3) சோனி நிறுவனத்தின் பிளேஸ்டேசன் தயாரிப்புகளின் ஏழாம் தலைமுறையினருக்கான தயாரிப்பான இந்நிகழ்பட ஆட்ட இயந்திரம் ஏழாம் தலைமுறையினருக்கான தயாரிப்புகளான மைக்ரோசாப்ட் நிறுவனத் தயாரிப்பான எக்ஸ் பாக்ஸ் 360,மற்றும் நின்டெண்டோ நிறுவனத் தயாரிப்பான விய் போன்ற இயந்திரங்களுக்குப் போட்டியாகத் தயாரிக்கப்பட்ட இயந்திரமாகும்.நவம்பர் 11, 2006 ஆம் ஆண்டில் யப்பானிலும்,நவம்பர் 17, 2006 அன்று வட அமெரிக்காவிலும் மார்ச், 2007 ஐரோப்பாவிலும் வெளியிடப்பட்டது. இவ்வியந்திரத்தின் உள்தாங்கி 20 GB மற்றும் 60 GB போன்ற அளவுகளிலும் கிடைக்கப்பெறுகிறது. மே 16, 2005 இதன் உத்தியோகபூர்வ வெளியீட்டுத்தகவல்களை இயற்பியல் பொழுதுபோக்கு வெளியீட்டு விழாவில் தெரிவிக்கப்பட்டது.

## வெளியிணைப்புகள்
* பிளேஸ்டேசன் 3 தளம் 

பகுப்பு:சோனி
பகுப்பு:நிகழ்பட ஆட்ட தளங்கள்
கட்டுநாயக்கா விமானப் படைத்தளத் தாக்குதல், 2001

**கட்டுநாயக்கா விமானப் படைத்தளத் தாக்குதல்** ஜூலை 24, 2001 அன்று விடுதலைப்புலிகளின் 14 தற்கொலைப் படை உறுப்பினர்களால் நடத்தப்பட்ட இலங்கையின் வரலாற்றில் மிக முக்கியமான தாக்குதல் ஆகும்.

கட்டுநாயக்கா விமானப் படைத்தளத்திற்கு அருகிலேயே பண்டாரநாயக்கா சர்வதேச விமான நிலையம் அமைந்திருந்ததும் குறிப்பிடத்தக்கது. தாக்குதல் நடத்தப்படுவதற்கு ஒரு நாள் முன்னர் சிங்கள இசையைக் கேட்டுக் கொண்டிருந்த விடுதலைப்புலிகளின் உறுப்பினர்கள் விமான நிலையத்தின் அருகிலிருந்த பூங்காவில் இருந்தனர் என்றும் அவர்கள் மீது ஏற்பட்ட சந்தேகத்தினால் விமான நிலையத்திற்கு அருகில் வசித்தவர்கள் விமான நிலைய அதிகாரிகளுக்குத் தகவல்கள் அளித்தும் துரிதமான நடவடிக்கைகள் எடுக்கப்படவில்லை என்பதும் குறிப்பிடத்தக்கது. பின்னர் அங்கு அதிகாரிகள் வந்து பார்க்கும் பொழுது பூங்காவில் எவரும் இருக்கவில்லை என்பதும் குறிப்பிடத்தக்கது.

## தாக்குதலின் பின்னணி
இத்தாக்குதலினை வடிவமைத்தவர்கள் விடுதலைப்புலிகளின் தலைவரான வேலுப்பிள்ளை பிரபாகரன் மற்றும் பொட்டு அம்மான் ஆகியோர்.

*2001 ஜூலை 23 திங்கட்கிழமை மாலை 8.30 14 கரும்புலிகள் உறுப்பினர்கள் ராஜா பெர்னாண்டோ விளையாட்டு மைதானத்தில் கூடினர்.
*2001 ஜூலை 23 திங்கட்கிழமை மாலை 9:45 மணியிலிருந்து 11:15  அப்பகுதியில் மின்சார சேவை தடைப்பட்டது.
*2001 ஜூலை 24 செவ்வாய்க்கிழமை  அதிகாலை 3:30 மணியளவில் தாக்குதல் தொடங்கப்பட்டது.
*2001 ஜூலை 24 செவ்வாய்க்கிழமை  படைத்தளத்தில் இருந்த 21 படை விமானங்கள் மற்றும் பயணிகள் விமானங்கள் அழிக்கப்பட்டன.
*2001 ஜூலை 24 செவ்வாய்க்கிழமை  காலை 8.30 மணிவரை தாக்குதல் நீடிக்கப்பட்டது.

## தாக்குதலினால் ஏற்படுத்தப்பட்ட இழப்புகள்
இலங்கை அரசின் கூற்றுப்படி அழிக்கப்பட்ட விமானங்கள் 14 என்று கூறப்பட்டது. விடுதலைப்புலிகளின் அதிகாரப் பூர்வப் பத்திரிக்கையான ஈழநாதத்தின் கூற்றுப்படி அழிக்கப்பட்ட விமானங்கள் எண்ணிக்கை 28 ஆக வெளியிடப்பட்டது. சார்பற்ற அறிக்கை 26 வானூர்திகள் அழிக்கப்பட்டன அல்லது சேதமாக்கப்பட்டன என்று கூறுகின்றது.

### முற்றிலுமாக அழிக்கப்பட்டவை
*இரண்டு  எ (A) - 340 - 300  பயணிகள் விமானங்கள்
*ஒரு எ (A) - 330 -200  பயணிகள் விமானம்
*நான்கு கிபிர் போர் விமானங்கள்
*மூன்று கெ (K)-8 பயிற்சி விமானங்கள்
*இரண்டு எம்.ஐ.ஜி  (MIG) - 27 ஜெட் போர் விமானங்கள்
*இரண்டு  பெல் (bell) 412 உலங்கு வானூர்தி
*இரண்டு வி.வி.ஐ.பி (VVIP) 412 உலங்கு வானூர்தி
*இரண்டு எம்.ஐ (MI) -17 உலங்கு வானூர்தி 
*மூன்று K-8

### சேதப்படுத்தப்பட்டவை
*இரண்டு - A-320 பயணிகள் விமானங்கள்
*ஒரு - A-340 பயணிகள் விமானம்
*ஒரு அண்டொனோவ் (Antonov) போக்குவரத்து விமானம்
*ஒரு எம்.ஐ (MI) -24 உலங்கு வானூர்தி
*ஒரு பெல் (Bell) 412 உலங்கு வானூர்தி
*நான்கு கிபிர் போர் விமானங்கள்

விடுதலைப்புலிகளால் நடத்தப்பட்ட இத்தாக்குதலானது இலங்கையின் பொருளாதாரத்தில் வரலாறு காணாத மாற்றத்தை ஏற்படுத்தியது. இத்தாக்குதலின் மூலம் சுமார் 375 மில்லியன் அமெரிக்க டாலர்களிற்கும் அதிகமான  சொத்துக்கள் அழிக்கப்பட்டதும் குறிப்பிடத்தக்கது.

## c

### வெளியிணைப்புகள்
*கட்டுநாயக்கா விமானப் படைத் தளத் தாக்குதல் ஜேன்ஸ்சின் புலனாய்வு அறிக்கை
*கட்டுநாயக்காத் தாக்குதல் குறித்து பிபிஸி

பகுப்பு:மூன்றாம் ஈழப்போரில் தமிழீழ விடுதலைப் புலிகளின் தாக்குதல்கள்
பகுப்பு:வானூர்தி நிலையத் தாக்குதல்கள்
ஜான் மேத்தர்

**ஜான் குரோம்வெல் மேத்தர்** (பி. ஆகஸ்ட் 7, 1946) அவர்கள் ஒரு அமெரிக்க விண்மீனியல் அறிஞரும் (Astrophysicist) பேரண்டவியல் அறிஞரும் ஆவார். இவர் 2006 ஆண்டிற்கான இயற்பியல் பரிசை பெர்க்கிலியில் உள்ள கலிபோர்னியா பல்கலைக்கழகப் பேராசிரியரான ஜியார்ஜ் ஸ்மூட் அவர்களுடன் சேர்ந்து பெற்றார். ஜான் மேட்த்தர் அவர்கள் அமெரிக்காவில் உள்ள மேரிலாந்தில் இருக்கும் நாசா (NASA) வைச் சேர்ந்த கோடார்டு விண்ணோச்சு நடுவணகத்தில் (Goddard Space Flight Center) அறிவியல் அறிஞராக பணியாற்றி வருகின்றார். மேத்தர் அவர்களும் ஸ்மூட் அவர்களும் கண்டுபிடித்த பேரண்ட விண்வெளியின் பின்புலத்தில் காணப்படும் நுண்ணலைக் கதிர்வீச்சின் பண்புகளைக் கொண்டு, பேரண்டத்தின் மூலப் பெரும்பிறக்கம் (பெருவெடி)
(Bing-Bang) என்னும் கொள்கையை உறுதி செய்ய உதவியது என்பதற்காக நோபல் பரிசு அளிக்கப்படுகின்றது. அவர்கள் கண்டுபிடிப்புக்கு COBE என்னும் செயற்கைமதி (செயற்கைத் துணைக்கோள்) பெருந்துணையாய் இருந்தது.

இவர், *ஆதி முதல் ஒளி: பேரண்டத்தோற்றத்தின் அதிகாலை (வைகறை)ப் பொழுத்துக்கு பின்னோக்கிப் பயணம்(செலவு) செல்லும் அறிவியல் உண்மைக் கதை* (The Very First Light: The True Inside Story of the Scientific Journey Back to the Dawn of the Universe,) என்னும் நூலை ஜான் போஸ்லோ (John Boslough) என்பாருடன் சேர்ந்தெழுதி 1996ல் வெளியிட்டுள்ளார்.

## வாழ்க்கை வரலாறு

### கல்வியும் துவக்க ஆய்வுகளும்

பள்ளிப்படிப்பு: நியூ ஜெர்சியில் உள்ள நியூட்டன் என்னும் ஊரில் உள்ள நியூ ஜெர்சி உயர்நிலைப்பள்ளியில் (Newton High School, Newton, New Jersey) 1964ல் தேர்ச்சி பெற்ரார்.

### COBE செயற்கைமதி திட்டத்தில் பங்கு கொள்ளல்

## பட்டப் படிப்பு
* 1968 இளங்கலை (இயற்பியல்), சுவார்த்மோர் கல்லூரி
* 1974 முனைவர் பட்டம் (இயற்பியல்), கலிபோர்னியா பல்கலைக்கழகம் (பெர்க்லி)

## பரிசுகளும் புகழ் பட்டங்களும்
* பெஞ்சமின் பிராங்கிளின் விருது (இயற்பியல்), 1999
* நோபல் பரிசு இயற்பியல், 2006

## இவற்றையும் பார்க்க
* இயற்பியலுக்கான நோபல் பரிசு பெற்றவர்கள்

## வெளி இணைப்புகள்
* இயல்பியல் நொபல் பரிசு - 2006 (தமிழில்) 
* Shorகோடார்டு விண்ணோச்சு நடுவணகத்தில் உள்ள குறும் வாழ்க்கை வரலாறு 
* பெர்க்கிலியில் உள்ள கலிபோர்னியா பல்கலைக்கழகத்தின் ஆய்வகக் கட்டுரை  
* ஆதி முதல் ஒளி புத்தகம் வாங்க அமேசான் இணைய புத்தகக் விற்பனைத் தள இணைப்ப

பகுப்பு:நோபல் இயற்பியற் பரிசு பெற்றவர்கள்
பகுப்பு:வாழும் மக்கள்
பகுப்பு:1946 பிறப்புகள்
பகுப்பு:அமெரிக்க இயற்பியலாளர்கள்
பகுப்பு:அமெரிக்க வானியலாளர்கள்
பகுப்பு:நோபல் பரிசு பெற்ற அமெரிக்கர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
கோபெ செயற்கைமதி

**பேரண்டப் பின்புலத் தேடி Cosmic Background Explorer**

380px


நிறுவனம்நாசா(NASA)

ஒப்பந்தப் பணியகம்கோடார்டு விண்ணோச்சு நடுவணகம்(Goddard Space Flight Center)

குறிப்பிட்டக் குறிக்கோள் பணிபேரண்ட இயல்

செயற்கைமதிபூமி

ஏற்றம் (launch) நவம்பர் 18, 1989 டெல்ட்டா ஏவுகணை மீது

பணியின் காலம்~4 ஆண்டுகள்

பொருண்மை2270 கி.கிராம்

NSSDC ID1989-089A

வலைத்தளம்http://lambda.gsfc.nasa.gov/product/cobe/


Orbital elements

பெரும் அச்சின் பாதி900.2&nbsp;km

நடுவிலக்கம்0.0006 – 0.0012

சாய்மம்99.3°

சுற்று நேரம்103 minutes

Right ascension of 
the ஏறும் கோணம்270°

Argument of perigee???


அளவீட்டுக் கருவிகள்

DIRBEஅகசிவப்பு போலோ வெப்ப அளவி

FIRASமிகநீள அகச்சிவப்பலை அளவி

DMRஒப்பீட்டு நுண்ணலை அளவி



பேரண்டத்தின் பின்புலத் தேடி என்னும் பொருள்படும் COBE (Cosmic Background Explorer) செயற்கைமதி (செயற்கைத் துணைக்கோள்) தேடி-66 (**Explorer 66**) என்றும் அழைக்கப்பட்டது. இதன் குறிக்கோள் பேரண்டத்தில் பின்புலமாய் இருக்கும் நுண்ணலைக் கதிர்வீச்சைப் பற்றி துல்லியமாய் ஆய்வதாகும். இவ்வளவீடுகளின் துணையால் பேரண்டத்தின் தோற்றம் வளர்ச்சி பற்றி அறிய இயலும் என்று அறிஞர்கள் கருதினார்கள்.

## வரலாறு
1974ல் நாசா ஓர் அறிவிப்பு செய்திருந்தது. அதில் சிறிய அல்லது நடுத்தர அளவுள்ள விண்கலங்கள் செலுத்த இருப்பதாகவும், பொருத்தமான வான் - விண்ணியல் அறிவியல் சோதனைகள் செய்ய அழைப்பு விடுத்திருந்தனர். வந்த 121 முன்வைப்புகளில், 3 கருத்து முன்வைப்புகள் பேரண்டத்தின் பின்புல கதிர்வீச்சைப் பற்றி அறிவது பற்றி இருந்தது. கடைசியில் இவையும் ஏற்கப்படவில்லை. ஆனால் 1976ல் இந்த 3 முன்வைப்புகளின் ஆசிரியர்களை கூட்டாக சேர்ந்து ஒரு புதிய செயற்கைமதி செய்யப் பரிந்துரைகளைத் தரக் கோரியிருந்தார்கள். அதில் கீழ்க்காணும் அமைப்புகள் கூறுகள் இருந்தன.

# Differential microwave radiometer (DMR) that would map the CMB to detect the intrinsic anisotropy in the microwave background, with George Smoot as Principal Investigator (PI).
# Far-infrared absolute spectrophotometer (FIRAS) to measure the spectrum of the CMB to see if it was a blackbody curve, with John Mather as PI.
# Diffuse Infrared background experiment (DIRBE) to detect early infrared galaxies with Mike Hauser as PI.

[thumb|right|230px|Launch of the COBE spacecraft [நவம்பர் 18, 1989.]]

நாசா இந்த கூட்டு முன்வைப்பை 30 மில்லியன் அமெரிக்க டாலருக்குக் குறைவாக ஆகுமெனில் ஒப்புக்கொள்ள முடிவெடுத்தது. பல்வேறு இடர்ப்பாடுகளால், 1981 ஆம் ஆண்டு வரை இப்பணி துவங்க வில்லை. கடைசியாக நவம்பர் 18, 1989ல் சூரியனோடு ஒத்த சுழல்நேர சுற்றுப்பாதையில் செலுத்தி சீர் ஓட்டம் பெற்றது. ஏப்ரல் 23, 1992ல் பேரண்டதின் ஆதிமூலமான கூறுகளைக் கண்டறிந்ததாக அமெரிக்க அறிஞர்கள் அறிவித்தார்கள். இக்கண்டுபிடிப்புக்கு அடிப்படையாக, பேரண்டத்தின் பின்புலத்தில் அறியப்படும் நுண்ணலை வீச்சானது எல்லாதிசைகளிலும் ஒரே சீராக இல்லாமல் இருக்கும் பண்பைக் கொண்டு அறியப்பட்டது.

2006ஆம் ஆண்டிற்கான இயற்பியல் நோபல் பரிசு இக்கண்டு பிடிப்புக்காக ஜான் மேத்தர் அவர்களுக்கும், ஜியார்ஜ் ஸ்மூட் அவர்களுக்கும் அளிக்கப்பட்டது.

thumb|Model of the Galactic disk as seen edge on from our position

## பரவலாக அறியப்பட்ட புத்தக்கம்
* Smoot, G.F. & K. Davidson. (1993). *Wrinkles in Time*,

## வெளி இணைப்புகள்
* நாசாவின் (NASA's) OBE பற்றிய வலைத்தளம்
* XKCD comic reflecting the COBE mission

பகுப்பு:செயற்கைக் கோள்கள்
இசுக்கொட்லாந்து

**சுகாட்லாந்து** (ஆங்கிலம்: *Scotland*) வடமேற்கு ஐரோப்பாவில் பெரிய பிரித்தானியத் தீவில் உள்ள நாடு.  இது ஐக்கிய இராச்சியத்தின் ஒரு பாகமாகும். இதன் கிழக்கில் வட கடலும், வடமேற்கிலும் மேற்கிலும் அட்லாண்டிக் பெருங்கடலும், தென்மேற்கில் வடக்குக் கால்வாயும் ஐரியக் கடலும் சூழ்ந்துள்ளது. இதன் தெற்கில் இங்கிலாந்துடன் தனது எல்லையைக் கொண்டிருக்கிறது.  முதன்மையான பெரும் தீவு மட்டுமின்றி 790க்கும் மேற்பட்ட சிறு தீவுகளும் சுகாட்லாந்தில் அடங்கும்.

நாட்டின் இரண்டாம் பெரிய நகரும், ஐரோப்பாவின் மிகப்பெரிய வணிக மையங்களுள் ஒன்றான எடின்பரோ நகரம் இதன் தலைநகரமாகும்.  இந்நகரில்தான் 18ஆவது நூற்றாண்டில் சுகாட்லாந்திய அறிவொளி நிகழ்ந்தது. சுகாட்லாந்தின்  பெரிய நகரமான கிளாசுக்கோ முன்னொரு காலத்தில் உலகின் முன்னணி தொழில்நகரங்களில் ஒன்றாக விளங்கியது. சுகாட்லாந்தின் வட அத்திலாந்திக்குப் பெருங்கடல் மற்றும் வட கடல் கடற்பரப்புகளில் ஐரோப்பிய ஒன்றியத்தின் மிகப் பெரும் எண்ணெய் இருப்பு உள்ளது.  இதனால் சுகாட்லாந்தின் மூன்றாவது பெரிய நகரமான அபர்தீனுக்கு *ஐரோப்பாவின் எண்ணெய்த் தலைநகர்* என்ற பட்டம் கிடைத்துள்ளது.

துவக்க நடுக் காலத்தில் தனியான இறையாண்மையுள்ள சுகாட்லாந்து இராச்சியம் உருவானது. இந்நிலை 1707 வரை தொடர்ந்தது. 1603இல் இங்கிலாந்தின் ஆறாம் சேமுசின் முடிசூடலை அடுத்து இங்கிலாந்துடனும் அயர்லாந்துடனும் விரும்பிய ஒன்றிணைப்பு செய்துகொண்ட சுகாட்லாந்து மே 1,1707இல் பெரிய பிரித்தானிய இராச்சியம் உருவாக்க அரசியல் ஒன்றிணைப்பை ஏற்றது. இதனையடுத்து இரு நாட்டு நாடாளுமன்றங்களும் ஒன்றிணைப்புச் சட்டங்களை நிறைவேற்றின. இந்த ஒன்றிணைப்பிற்கு எதிராக பரவலாக  எடின்பர்கு, கிளாசுக்கோ, மற்றும் பிற இடங்களில் கிளர்ச்சி எழுந்தது. பெரிய பிரித்தானியா பின்னர் சனவரி 1, 1801இல்  அயர்லாந்துடன் அரசியல் ஒன்றிணைப்பை மேற்கொண்டு  *பெரிய பிரித்தானியா மற்றும் அயர்லாந்தின் ஐக்கிய இராச்சியத்தை* உருவாக்கியது.

சுகாட்லாந்தின் சட்ட முறைமை இங்கிலாந்து,  வேல்சு மற்றும் வட அயர்லாந்து சட்ட முறைமைகளிலிருந்து வேறுபட்டே இருந்து வந்துள்ளது. சுகாட்லாந்தில் பொதுச் சட்டத்திற்கும் தனிச் சட்டத்திற்கும் தனித்தனி நீதிபராமரிப்பு இருந்தது. ஐக்கிய இராச்சியத்தின் பிற பகுதிகளிலிருந்து  வேறுபட்ட சட்ட, கல்வி, சமய நிறுவனங்களை தொடர்ந்து வருவதால் சுகாட்டிய பண்பாடும் தேசிய அடையாளமும் 1707 ஒன்றிணைப்பிற்குப் பிறகும் காக்கப்பட்டுள்ளது. 1999இல், ஒப்படைப்பு சட்டமன்றமான சுகாட்டிய நாடாளுமன்றம் உருவான பிறகு உள்துறை விவகாரங்களில் பலவற்றில் அதிகாரம் பகிரப்பட்டுள்ளது.  மே 2011இல் சுகாட்டிய தேசியக் கட்சி சுகாட்டிய நாடாளுமன்றத்தில் பெரும்பான்மையை வென்றது. இதனைத் தொடர்ந்து செப்டம்பர் 18, 2014இல் விடுதலைக்கான  பொது வாக்கெடுப்பு நடத்தப்பட உள்ளது.

## மேற்சான்றுகள்


பகுப்பு:ஐக்கிய இராச்சியத்தின் நாடுகள்
பகுப்பு:தீவு நாடுகள்
இரைபோசு

thumb|250px|ஐந்து கரிம அணுக்கள் கொண்டு வளைய வடிவில் இருக்கும் ரைபோஸ்

**ரைபோஸ்** (Ribose) என்பது எல்லா உயிரினங்களிலும் அடிப்படியாக உள்ள ஒரு வேதிப்பொருள். இது ஐந்து கரிம (கார்பன்) அணுக்களும் 10 ஹைட்ரஜன் அணுக்களும், ஐந்து ஆக்ஸிஜன் அணுக்களும் கொண்ட ஒரு வேதிப் பொருள். டி-ரைபோஸ் என்பது ஐந்து கரிம அணுக்கள் கொண்ட ஒற்றைச்சர்க்கரைப் பொருள் (சருக்கரை) (monosaccahride) ஆகும். ரைபோஸை சுருக்கமாக ஓர் *ஐந்து கரிம இனியம்* (பெண்ட்டோஸ், pentose) எனலாம். இதன் வேதியியல் மூலக்கூறு வாய்பாடு C5H10O5 ஆகும். இதனை 1905 ஆம் அண்டு ஃவேபஸ் லெவீன் (Phoebus Levene) என்பார் கண்டுபிடித்தார்.

இந்த ரைபோஸானது ஆர் என் ஏ (RNA) என்னும் ரைபோ-நியூக்லிக்-ஆசிடின் ஒரு கூறு ஆகும். ஆர் என் ஏ என்பது உடலியக்கத்திற்கு அடிப்படைத் தேவையான உயிர்வேதிப்பொருள்களை உருவாக்கத் துணையாக இருக்கும் நீள்மான ஓரிழை மூலக்கூறு ஆகும்.

## மேற்கோள்கள்

பகுப்பு:உயிர்வேதியியல்
கட்புலத் தொடர்பாடல்

எண்ணக்கருக்களை கண்களால் பார்த்து புரியக்கூடியவாறு படமாக தகவல்களை ஒருங்கிணைத்து தருவதை **கட்புலத் தொடர்பாடல்** (*visual communication*) எனலாம்.  ஓவியம், புகைப்படம், வரைபடம் போன்றவை கண்ணியத்தொடர்பாடல் கருவிகள் எனலாம்.  இணையத்தளங்களை வடிவமைப்பதில் கண்ணியத்தொடர்பாடல் தொடர்பான அறிவு பயன்படுகின்றது.

## மேற்கோள்கள்

பகுப்பு:தகவல் தொழில்நுட்பம்
பகுப்பு:வடிவமைப்பு
வாசஸ்பதி

**வாசஸ்பதி** கருநாடக இசையின் 64வது மேளகர்த்தா இராகம். எப்பொழுதும் பாடக்கூடியது. அசம்பூர்ண (குறையேழு) மேளபத்ததியில், முத்துசாமி தீட்சதர் மரபில் இந்த இராகத்திற்கு **பூஷாவதி** என்று பெயர்.  இந்த இராகம் மற்ற இராகங்களைப் போல வட இந்திய இசையில் எடுத்தாளப்படுகின்றது. 

## இலக்கணம்
thumb|right|250px|வாசஸ்பதி சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|ருத்ர]]* என்றழைக்கப் படும் 11வது சக்கரத்தில் 4 வது மேளம். 
* இந்த இராகத்தில் ஷட்ஜம், சதுஸ்ருதி ரிஷபம்(ரி2), அந்தர காந்தாரம்(க3), பிரதி மத்திமம்(ம2), பஞ்சமம், சதுஸ்ருதி தைவதம்(த2), கைசிகி நிஷாதம்(நி2) ஆகிய சுரங்கள் வருகின்றன.

## சிறப்பு அம்சங்கள்
* பிரத்தியாகத கமகம் இதற்கு அழகைக் கொடுக்கின்றது.
* 28வது மேளமாகிய ஹரிகாம்போஜியின் நேர் பிரதி மத்திம மேளம் ஆகும்.
* இதன் ரிஷப, பஞ்சம, தைவத மூர்ச்சனைகள் முறையே சாருகேசி (26), கௌரிமனோகரி (23), நாடகப்பிரியா (10) ஆகிய மேளங்களைத் தோற்றுவிக்கின்றது (மூர்ச்சனாகாரக மேளம்).

## உருப்படிகள்

## ஜன்ய இராகங்கள்
வாசஸ்பதியின் ஜன்ய இராகங்கள் இவை.

* சரசுவதி இராகம்
* பூஷாவளி
* உத்தரி
* சுகனமோகினி
* ரத்னாம்பரி
* குருப்பிரியா
* கேதகப்பிரியா
* சிங்கஸ்ரூபி
* ஐராவதி
* தாஷாயணி
* திருவேணி
* முக்திதாயினி
* சுதாலகரி
* கிரதாரிணி
* சிவப்பிரியா
* வத்சம்

## குறிப்புகளும் மேற்கோள்களும்


பகுப்பு: மேளகர்த்தா இராகங்கள்
மேசகல்யாணி

**மேச கல்யாணி** (அல்லது **கல்யாணி**) கருநாடக இசையின் 65வது மேளகர்த்தா இராகம். எப்பொழுதும் பாடக் கூடிய இவ்விராகத்திற்கு மாலைப் பொழுது மிகவும் பொருத்தமானதாகும். நல்ல எடுப்பான இராகம் ஆகையால், நிகழ்ச்சிகளின் தொடக்கத்தில் பாடக் கூடிய இராகம். அசம்பூர்ண மேளபத்ததியில் இந்த இராகத்திற்கு **சாந்த கல்யாணி** என்று பெயர்.இந்துஸ்தானி இசையில் இவ்விராகத்திற்கு *யமன் தாட்* என்று பெயர்.

## இலக்கணம்
thumb|right|300px|கல்யாணி சுரங்கள் C யிலிருந்து தொடக்கம்

* *ருத்ர* என்றழைக்கப்படும் 11வது சக்கரத்தில் 5 வது மேளம்.
* இந்த இராகத்தில் ஷட்ஜம், சதுஸ்ருதி ரிஷபம்(ரி2), அந்தர காந்தாரம்(க3), பிரதி மத்திமம்(ம2), பஞ்சமம், சதுஸ்ருதி தைவதம்(த2), காகலி நிஷாதம்(நி3) ஆகிய சுரங்கள் வருகின்றன.

## சிறப்பு அம்சங்கள்
* பிரதி மத்திம இராகங்களில் மிகச் சிறந்த இவ்விராகம், விரிவான ஆலாபனைக்கு இடம் கொடுக்கும்.
* ஸ்புரித, திரிபுச்ச கமகங்கள் இவ்விராகத்தின் சாயலைக் காட்டும்.
* இராகம்-தானம்-பல்லவிக்கு ஏற்ற இராகம்.
* எல்லா விதமான இசை வகைகளும் இவ்விராகத்தில் இயற்றப்பட்டுள்ளன.
* பண்டைய மேளமாகிய ஷட்ஜக் கிராமத்தின் காந்தார மூர்ச்சனை கல்யாணி.
* 29வது மேளமாகிய சங்கராபரணத்தின் நேர் பிரதி மத்திம மேளம் ஆகும்.
* மூர்ச்சனாகாரக மேளம். இதன் ரிஷப, காந்தார, பஞ்சம, தைவத, நிஷாத மூர்ச்சனைகள் முறையே ஹரிகாம்போஜி (28), நடபைரவி (20), சங்கராபரணம் (29), கரகரப்பிரியா (22), தோடி (08) ஆகிய மேளங்களைத் தோற்றுவிக்கின்றன.
* ஹங்கேரி நாட்டு இசையிலும் இந்த இராகம் காணப்படுகிறது.

## உருப்படிகள்
* வர்ணம்: *வனஜாக்ஷிரோ*		- ஆதி		- ....
* கிருதி	: *ஹிமாத்ரி ஸூதே*	- ரூபகம்		- சியாமா சாஸ்திரிகள்.
* கிருதி	: *பதம் தருவாய்*		- ஆதி		- டைகர் வரதாச்சாரியார்.
* கிருதி	: *நிதிசால சுகமா*		- மிஸ்ர சாபு	- தியாகராஜர்.
* தரு  :  *வாசுதேவயனி*		- ஆதி	- தியாகராஜர்.
* கிருதி	: *ஆடினதெப்படியோ*	- ஆதி		- முத்துத் தாண்டவர்.
* கிருதி : *சிதம்பரம் என*		- ஆதி	- பாபநாசம் சிவன்
* பதம் :  *பாரெங்கும்*		- ஆதி	- கனம் கிருஷ்ணய்யர்
* கிருதி : *தேவி மீனாக்ஷி முதம்*	- ரூபகம்	- தச்சூர் சிங்காரச்சாரியார்
* கிருதி : *ஸரஸ்வதி நன்னெபுடு*	- ரூபகம்	- திருவெற்றியூர் தியாகய்யர்

## ஜன்ய இராகங்கள்
மேசகல்யாணியின் ஜன்ய இராகங்கள் இவை.

* சாரங்கா
* அமிர்தவர்ஷிணி
* யமுனாகல்யாணி
* ஹமீர் கல்யாணி
* ரசமஞ்சரி
* மோகனகல்யாணி
* குந்தலசிறீகண்டி
* குந்தலகுசுமாவளி
* சதுரங்கணி
* கௌரிநிஷாதம்
* சுநாதவினோதினி
* மைத்திரபாவனி
* கௌமோத
* கல்யாணதாஹினி
* வந்தனதாரினி
* சுப்ரவர்ணி
* ஸ்மரரஸாளி
* கமலோத்ரம்

## திரையிசைப் பாடல்கள்
மேசகல்யாணி இராகத்தில் அமைந்த திரையிசைப் பாடல்கள்

* *சிந்தனை செய் மனமே* - அம்பிகாபதி.
* *வந்தாள் மகாலக்ஷ்மியே* - உயர்ந்த உள்ளம்.
* *மலையோரம் மயிலே விளையாடும் குயிலே*  - ஒருவர் வாழும் ஆலயம்.
* *வெள்ளைப்புறாவொன்று* - புதுக்கவிதை.
* *இனியகானம்* - பாட்டுப்பாடவா.
* *மன்னவன் வந்தானடி தோழி* - திருவருட்செல்வர்.
* *அம்மா என்றழைக்காத உயிர்* - மன்னன்.
* *நிற்பதுவே நடப்பதுவே* - பாரதி.
* *ஜனனி ஜனனி* - தாய் மூகாம்பிகை (1982).
* *நதியில் ஆடும் பூ* - வானம்.
* *நான் பாட வருவாய்* - உதிரிப் பூக்கள் 1979.
* *காற்றில் வரும் கீதமே* - ஒரு நாள் ஒரு கனவு  (2005).

## மேற்கோள்கள்

பகுப்பு:மேளகர்த்தா இராகங்கள்
ரசிகப்பிரியா

**ரசிகப்பிரியா** கருநாடக இசையின் 72வது மேளகர்த்தா இராகம் ஆகும். அசம்பூர்ண மேளபத்ததியில் இந்த இராகத்திற்கு **ரசமஞ்சரி** என்று பெயர்.

## இலக்கணம்
thumb|right|250px|ரசிகப்பிரியா சுரங்கள் C யிலிருந்து தொடக்கம்

* "ஆதித்ய" என்றழைக்கப்படும் 12ஆவது சக்கரத்தில் 6ஆவது மேளம்.
* இந்த இராகத்தில் ஷட்ஜம், ஷட்சுருதி ரிஷபம் (ரி2), அந்தர காந்தாரம் (க3), பிரதி மத்திமம் (ம2), பஞ்சமம், ஷட்சுருதி தைவதம் (த3), காகலி நிஷாதம் (நி3) ஆகிய சுரங்கள் வருகின்றன.
* 36வது மேளமாகிய சலநாட்டையின் நேர் பிரதி மத்திம மேளம் ஆகும்.
* மூர்ச்சனாகாரக மேளம். இதன் காந்தார, நிஷாத மூர்ச்சனைகள் முறையே சிம்மேந்திரமத்திமம் (57), மாயாமாளவகௌளை (15) ஆகிய மேளங்களைத் தோற்றுவிக்கும்.

## இசை வடிவங்கள்
* கிருதி	: *சிருங்கார ரசமஞ்சரிம்* - ஏகம் - முத்துசுவாமி தீட்சிதர்.
* கிருதி	: *அருள் செய்யவேணும்* - ஆதி	- கோடீஸ்வர ஐயர்.
* கிருதி	: *ஆடிப்பாடி அருளைநாடி* - ரூபகம் - சுத்தானந்த பாரதியார்.

## மேற்கோள்கள்

## வெளியிணைப்புகள்
* Ragam Tanam Pallavi - Rasikapriya, வீணை சிட்டிபாபுவின் வீணையிசைக் காணொலி.

பகுப்பு:மேளகர்த்தா இராகங்கள்